**San Jose Sharks**, ble grunnlagt i 1991, spiller i den nordamerikanske ishockeyligaen NHL. Klubben kommer fra San Jose, California og spiller hjemmekampene sine i SAP Center i San Jose. Laget nådde finalen i Stanley Cup for første gang i sluttspillet i 2016 da de vant Western Conference og trofeet Clarence S. Campbell Bowl etter å ha slått ut St. Louis Blues 4-2 i kamper.

Sharks gjennom årene
--------------------

### Arenaer

* **The (shark) Tank** har en kapasitet på 17496 personer.

De første årene spilte de hjemmekampene sine i Cow Palace (1991–1993), Daly city, utenfor San Francisco. Dette var mens deres nye arena i San Jose ble bygget, og denne stod klar til bruk i 1993. Den fikk da navnet San Jose Arena (1993–2001), siden det har den byttet navn tre ganger: Compaq arena (2001–2002), før det fikk navnet, HP Pavilion at San Jose i 2002 og fram til 2013 da den fikk dagens navn.

### Sesongene

**Trenger oppdatering:** Denne sportsartikkelen er ikke oppdatert med ny informasjon. Du kan hjelpe Wikipedia ved å oppdatere den.  

Deres første år i NHL, sesongen 1991-1992 var ikke noe jubel år for haiene fra San Jose, etter deres første sesong stod de med 17 seire, 63 tap og bare 39 poeng. Så kom sesongen 1992-1993. Sesongen ble utvidet med 2 kamper til 82 kamper, dette hjalp ikke Sharks på noen måte, de vant 11 kamper og tapte 71 kamper. De hadde også 17 tap på rad, og endte opp med bare 24 poeng.

Sesongen 1993-1994 skulle bli noe helt utrolig for Sharks, deres første år i San Jose Arena kom også til å bli første året Sharks kom til sluttspillet i NHL. De vant vant 33 kamper, tapte 51, 16 av tapene kom etter overtid. De endte opp med 82 poeng og ble rangert som nummer 8 i sluttspillet og skulle møte topprangerte, Detroit Red Wings.

Red Wings var favoritter til å slå Sharks og vinne alt, men sånn ble det ikke. Etter 6 spilte kamper stod det 3-3 mellom lagene i kamper, og det som skjedde i den 7. og avgjørende kampen var helt utrolig, Sharks vant den kampen og gikk videre til andre runde i sluttspillet, men kun for å ryke ut for Toronto Maple Leafs, 4-3 i kamper.

Det skulle ta noen år, men sesongen 2001-2002 vant Sharks Pacific Division for første gang i lagets historie. De hadde 44 seire, 27 tap, 8 uavgjorte og 3 overtidstap. De endte opp med 99 poeng, 4 foran Phoenix Coyotes og Los Angeles Kings nok til å vinne pacific division! De møtte Phoenix Coyotes i første runde av sluttspillet, vant 4-2 i kamper og gikk videre til semifinalen og møtte Colorado Avalanche, men tapte 4-3 i kamper.

De skulle også vinne Pacific Division igjen i 2003-2004 sesongen. Da fikk de 104 poeng og vant foran Dallas Stars som fikk 97 poeng. Sharks endte opp med 43 seire, 21 tap, 12 uavgjorte og 6 overtidstap. De skulle vinne 4-1 over St. Louis Blues i første runde av sluttspillet, vant 4-2 over Colorado Avalanche i semifinalene, men tapte mot Calgary Flames i Western Conference Finals, 2-4 i kamper! Sesongen 2004-2005 ble aldri spilt på grunn av lockout i NHL.

Men 2005-2006 var NHL tilbake i farta. Dette var også sesongen da Sharks byttet til seg Joe Thornton, som skulle bli den mest verdifulle spiller i 2005-2006 sesongen. Dette året fikk Sharks 99 poeng, 44 seire, 27 tap og 11 overtidstap.

De møtte Nashville Predators i første runden av sluttspillet og vant 4-2 i kamper, men røyk ut i semifinalen mot Edmonton Oilers, som kom til Stanley cup finalen, men tapte mot Carolina Hurricanes.

### Nåværende lagoppstilling

**Trenger oppdatering:** Denne sportsartikkelen er ikke oppdatert med ny informasjon. Du kan hjelpe Wikipedia ved å oppdatere den.  

22. november, 2008. [

Målvakter| # |  | Spillere | Snap | Hentet | Fødested |
| --- | --- | --- | --- | --- | --- |
| **31** | Canadas flagg | Martin Jones | V | 2015 | Vancouver, Canada |
| **33** | USAs flagg | Brian Boucher | V | 2008 | Woonsocket, USA |

Forsvar| # |  | Spillere | Skyter | Hentet | Fødested |
| --- | --- | --- | --- | --- | --- |
| **3** | Sveriges flagg | Douglas Murray | V | 1999 | Bromma, Sverige |
| **4** | Canadas flagg | Rob Blake | H | 2008 | Simcoe, Ontario. Canada |
| **10** | Tysklands flagg | Christian Ehrhoff | V | 2001 | Moers, Tyskland |
| **22** | Canadas flagg | Dan Boyle | H | 2008 | Ottawa, Ontario, Canada |
| **37** | Canadas flagg | Brad Lukowich | V | 2008 | Cranbrook, Britisk Columbia, Canada |
| **44** | Canadas flagg | Marc-Édouard Vlasic | V | 2005 | Montreal, Quebec, Canada |

Forwards| # |  | Spillere | Position | Skyter | Hentet | Fødested |
| --- | --- | --- | --- | --- | --- | --- |
| **8** | USAs flagg | Joe Pavelski | C | H | 2003 | Plover, USA |
| **9** | Tsjekkias flagg | Milan Michálek | LW | V | 2003 | Jindrichuv Hradec, Tsjekkia |
| **11** | Tysklands flagg | Marcel Goc | C | V | 2001 | Calw, Tyskland |
| **12** | Canadas flagg | Patrick Marleau – **C** | C | V | 1997 | Aneroid, Canada |
| **14** | Canadas flagg | Jonathan Cheechoo | RW | H | 1998 | Moose Factory, Canada |
| **16** | Canadas flagg | Devin Setoguchi | RW | H | 2005 | Taber, Canada |
| **17** | Canadas flagg | Torrey Mitchell | C | H | 2004 | Montréal, Canada |
| **19** | Canadas flagg | Joe Thornton – **A** | C | V | 2005 | London, Canada |
| **25** | USAs flagg | Mike Grier – **A** | RW | H | 2006 | Detroit, USA |
| **27** | USAs flagg | Jeremy Roenick | C | H | 2007 | Boston, USA |
| **29** | Canadas flagg | Ryane Clowe | LW | V | 2001 | St. John's, Canada |
| **45** | Canadas flagg | Jody Shelley | LW | V | 2008 | Thompson, Canada |

Referanser
----------

1. ↑  «Sharks sikret historisk finalespill». 26. mai 2016. Besøkt 26. mai 2016.

Eksterne lenker
---------------

* (en) Offisielt nettsted Rediger på Wikidata

* (en) San Jose Sharks – kategori av bilder, video eller lyd på Commons Rediger på Wikidata

| * v
* d
* r
National Hockey League 2023/24 |
| --- |
| Eastern Conference | 

|  |  |
| --- | --- |
| Atlantic Division | Boston Bruins **·** Buffalo Sabres **·** Detroit Red Wings **·** Florida Panthers **·** Montreal Canadiens **·** Ottawa Senators **·** Tampa Bay Lightning **·** Toronto Maple Leafs |
| Metropolitan Division | Carolina Hurricanes **·** Columbus Blue Jackets **·** New Jersey Devils **·** New York Islanders **·** New York Rangers **·** Philadelphia Flyers **·** Pittsburgh Penguins **·** Washington Capitals |

 |
| Western Conference | 

|  |  |
| --- | --- |
| Pacific Division | Anaheim Ducks **·** Calgary Flames **·** Edmonton Oilers **·** Los Angeles Kings **·** San Jose Sharks **·** Seattle Kraken  **·** Vancouver Canucks **·** Vegas Golden Knights |
| Central Division | Arizona Coyotes **·** Chicago Blackhawks **·** Colorado Avalanche **·** Dallas Stars **·** Minnesota Wild **·** Nashville Predators **·** St. Louis Blues **·** Winnipeg Jets |

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |